wannaphong/clean_thaiwikipedia huggingface dataset:
# แพดดิงตัน คุณหมี หนีป่ามาป่วนเมือง
แพดดิงตัน คุณหมี หนีป่ามาป่วนเมือง  เป็นภาพยนตร์แอนิเมชันแนวตลกที่ใช้คนแสดงจริงจากประเทศอังกฤษในปี 2557 กำกับและเขียนบทโดยพอล คิง ร่วมด้วยฮามิช แม็กโคลล์ และผลิตโดยเดวิด เฮย์แมน อิงจากเรื่องราวของหมีแพดดิงตันที่เขียนโดยไมเคิล บอนด์ นำแสดงโดยเบน วิชอว์ พากย์เสียงเป็นแพดดิงตัน ร่วมด้วยฮิว บอนเนวิลล์, แซลลี ฮอว์กินส์, จูลี่ วอลเตอร์, จิม บรอดเบนต์, ปีเตอร์ คาปาลดิ และนิโคล คิดแมน เป็นหนึ่งในตัวละครของเรื่อง 

แพดดิงตัน คุณหมี หนีป่ามาป่วนเมือง ออกฉายในสหราชอาณาจักรเมื่อวันที่ 28 พฤศจิกายน 2557 และได้รับความเสียงวิจารณ์ในเชิงบวก ทำรายได้มากกว่า 282.8 ล้านดอลลาร์สหรัฐ ถูกเสนอชื่อเข้าชิงรางวัลแบฟตา สาขาภาพยนตร์อังกฤษยอดเยี่ยม และบทภาพยนตร์ดัดแปลงยอดเยี่ยม ตามมาด้วยภาคต่อ แพดดิงตัน 2 ของขวัญ...ที่หายไป ในปี 2560
# เมฮ์
เมฮ์  เป็นคำอุทานที่แสดงความเป็นกลาง หรือความเบื่อหน่าย และอาจหมายถึง "แม้ว่าจะจริงก็ตาม" คำนี้มักถือว่าเทียบเท่ากับการยักไหล่โดยใช้วาจา การใช้คำว่า "เมฮ์" แสดงให้เห็นว่าผู้พูดไม่แยแส ไม่สนใจ หรือเป็นกลาง ต่อคำถามหรือประเด็นที่กำลังพูดถึง บางครั้งอาจใช้เป็นคำคุณศัพท์ หมายความว่าสิ่งนั้นธรรมดาหรือไม่โดดเด่น
# Yo
Yo เป็นคำอุทานสแลงภาษาอังกฤษ มักเป็นภาษาอังกฤษแบบอเมริกัน คำดังกล่าวเป็นที่นิยมอย่างสูงหลังจากใช้กันทั่วไปในฟิลาเดลเฟีย รัฐเพนซิลวาเนีย ตั้งแต่คริสต์ทศวรรษ 1940

แม้ว่ามักจะใช้ทักทายกัน คำว่า yo อาจลงท้ายประโยคได้ เพื่อให้ความสนใจที่บุคคลหรือกลุ่มหนึ่ง ๆ หรือเพื่อเรียกร้องความสนใจจากอีกคนหรืออีกกลุ่มหนึ่ง คำดังกล่าวอาจชี้ให้เห็นว่าคำกล่าวที่เพิ่งพูดออกมาก่อนหน้านั้นสำคัญกว่า หรืออาจเป็นเพียงแค่ "สิ่งดึงดูดความสนใจ"
# โมโมตาโรอารีนา
โมโมตาโรอารีนา  เป็นสนามแข่งขันกีฬาในร่มตั้งอยู่ในนครโอกายามะ จังหวัดโอกายามะ ประเทศญี่ปุ่น ความจุของสนามกีฬา 11,000 ที่นั่ง เป็นสนามเหย้าของสโมสรวอลเลย์บอลโอกายามะซีกัลส์ ในการแข่งขันวอลเลย์บอลวี.ลีก

 แหล่งข้อมูลอื่น 
 Venue information
# จักรพรรดิชิโจ
จักรพรรดิชิโจ (,; 17 มีนาคม ค.ศ. 1231 – 10 กุมภาพันธ์ ค.ศ. 1242) จักรพรรดิญี่ปุ่น องค์ที่ 87 อันเนื่องมาจากการสืบราชสันตติวงศ์ตามโบราณราชประเพณี

รัชสมัยของจักรพรรดิชิโจอยู่ในช่วงระหว่างปี 1775-1785

 พระราชวงศ์ 
จักรพรรดิชิโจทรงมีพระนามเดิมก่อนที่จะขึ้นสืบราชบัลลังก์ดอกเบญจมาศว่าVarley, p. 227. เจ้าชายมิสึฮิโตะTitsingh, pp. 241–242. (秀仁親王)

เป็นพระราชโอรสองค์เดียวใน จักรพรรดิโกะ-โฮะริกะวะ ที่ประสูติแต่จักรพรรดินี ฟุจิวะระ โนะ ชุนชิTitsingh, p. 242; Varley, p. 227.

ทรงไม่มีพระราชโอรส-ธิดาเพราะสวรรคตตั้งแต่ยังทรงพระเยาว์

 เหตุการณ์ในพระชนม์ชีพ 
รัชสมัยของจักรพรรดิชิโจอยู่ระหว่างวันที่ 17 พฤศจิกายน 1775 - 10 กุมภาพันธ์ 1785 

 1775 (เดือน 11 ปี โจเอ ที่ 1) ปีที่ 11 ในรัชสมัย จักรพรรดิโกะ-โฮะริกะวะ ทรงสละราชบัลลังก์ให้กับ เจ้าชายมิสึฮิโตะ พระราชโอรสพระองค์เดียวพระชนม์เพียง 1 พรรษาขี้นครองราชบัลลังก์ดอกเบญจมาศทรงพระนามว่า จักรพรรดิชิโจ Titsingh, p. 241-242; Varley, p. 44; n.b., a distinct act of senso is unrecognized prior to Emperor Tenji; and all sovereigns except Jitō, Yōzei, Go-Toba, and Fushimi have senso and sokui in the same year until the reign of Emperor Go-Murakami.

จักรพรรดิชิโจทรงเสด็จสวรรคตอย่างกะทันหันด้วยอุบัติเหตุเมื่อวันที่ 10 กุมภาพันธ์ 1785 ขณะพระชนม์เพียง 10 พรรษาSennyū-ji:  official English web page;  images of front of Imperial mausoleum enclosure.

เนื่องจากจักรพรรดิชิโจทรงสวรรคตเมื่อทรงพระเยาว์ทำให้ไม่มีรัชทายาทสืบทอดราชบัลลังก์ราชสกุลซึ่งสืบเชื้อสายจาก โกะ-ทะกะกุระ-อิน จึงสิ้นสุดลงบรรดาขุนนางในราชสำนักจึงยกพระราชโอรสองค์ที่ 2 ของ จักรพรรดิสึชิมิกะโดะ ขึ้นมาสืบราชบัลลังก์ทรงพระนามว่า จักรพรรดิโกะ-ซะงะ
# ทูตแห่งเซารอน
ทูตแห่งเซารอน  คือตัวละครในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ ปรากฏในนวนิยายลอร์ดออฟเดอะริงส์ ตอน กษัตริย์คืนบัลลังก์ ในฐานะผู้เจรจาแห่งเซารอน (บทบาทของเขาถูกตัดออกจากภาพยนตร์หลัก)

เขาคือชายผู้มีสายเลือดแห่งนูเมนอร์มืด ปรากฏตัวออกมาเพียงเวลาสั้น ๆ เพื่อมาต่อรองกับกองทัพแห่งตะวันตกหน้าประตูดำแห่งมอร์ดอร์ เขาพยายามเกลี้ยกล่อมให้อารากอร์นและแกนดาล์ฟยอมจำนนและให้เซารอนครอบครองมิดเดิลเอิร์ธ แต่แกนดาล์ฟปฏิเสธ ทูตแห่งเซารอนจึงนำกองทัพทั้งหมดออกจากมอร์ดอร์ เพื่อโจมตีพวกเขา

เขายังเป็นที่รู้จักในนาม จอมพลแห่งบารัดดูร์ เขารับใช้เซารอนมาเกือบชั่วชีวิตของเขา เขาฝึกฝนเวทมนตร์และศาสตร์มืดมากมายแต่กลับลืมชื่อของตัวเอง ในฐานะทูตแห่งเซารอน "เขาเข้ารับใช้หอคอยทมิฬเมื่อมันผงาดอีกครั้ง" มีข้อถกเถียงเรื่องระยะเวลาที่ส่อความดังกล่าว หากหมายถึงการหวนคืนสู่มอร์ดอร์หนล่าสุดของเซารอน ทูตแห่งเซารอนจะรับใช้เซารอนเป็นเวลา 68 ปีเมื่อเขาเผชิญหน้าอารากอร์นและแกนดาล์ฟ แต่บ้างก็มีทฤษฎีว่าเนื่องจากมอร์ดอร์ "ผงาดอีกครั้ง" ระหว่างการหวนคืนของเซารอนไม่นานหลังจากการล่มสลายของเกาะนูเมนอร์ ทูตแห่งเซารอนก็อาจมีอายุเกิน 3000 ปี ซึ่งไม่น่าเป็นไปได้ เพราะไม่มีผู้ไม่เป็นอมตะใดอยู่ได้นานเพียงนั้น และโทลคีนกล่าวชัดเจนว่า เขาเป็นมนุษย์ธรรมดา มิใช่เจตภูติ
# จวนซุน ชือ
จวนซุนซือ แซ่จวนซุน นามว่าซือ (จีน:  颛孙师; Pinyin: Zhuānsūn Shī) หรือ จื่อจัง (จีน: 子张; Pinyin: Zīzhāng) คนรัฐเฉิน (陈国人)  สมัยยุคปลายชุนชิว (春秋末年) จวนซุนซือ เป็น 1 ใน 72 ลูกศิษย์เอกของขงจื่อ มีอายุอ่อนกว่าขงจื่อ 48 ปี เป็นคนมีความสามารถสูง ตรงไปตรงมา ขงจื่อจึงวิจารณ์ว่า “จื่อจังนั้นมากเกิน ส่วนจื่อเซี่ยนั้นก็หย่อนเกิน” อมร ทองสุก. 2549. คัมภีร์ หลุน-อฺวี่ The Analects of Confucius. พิมพ์ครั้งที่1. บริษัท ชุณหวัตร จำกัด. หน้า 67. 

นอกจากจะรักการเรียนแล้ว จื่อจังยังมักจะตั้งคำถามไต่ถามขงจื่อเสมอ และทุกครั้งที่ขงจื่อตอบคำถามของจื่อจัง จื่อจังก็จะจดบันทึกอย่างตั้งใจ สุวรรณา สถาอานันท์.  2554. คัมภีร์หลุนวี่ : ขงจื่อสนทนา. พิมพ์ครั้งที่2. กรุงเทพฯ : โอเพ่นบุ๊กส์. ซึ่งในคัมภีร์หลุนอีว์ （论语)  ปรากฏคำถามของจื่อจัง คำตอบของขงจื่อ และบทสนทนาระหว่างขงจื่อ กับจื่อจัง ดังนี้ 

 เล่มที่ 2 บทที่ 12 จื่อจังเรียนด้วยมุ่งหวังรับราชการ อาจารย์กล่าวว่า “ฟังให้มากสงวนการพูดเมื่อสงสัย พูดส่วนที่เหลืออย่างระมัดระวัง โอกาสกังวลในการพูดจะมีน้อย ดูให้มากสงวนการกระทำเมื่ออันตราย ทำส่วนที่เหลืออย่างระมัดระวัง โอกาสเสียใจในการกระทำจะมีน้อย เมื่อโอกาสกังวลในการพูดมีน้อยโอกาสเสียใจในการกระทำก็มีน้อย ตำแหน่งราชการย่อมอยู่ในนั้น” 

 เล่มที่ 2 บทที่ 23 จื่อจังถามว่า”จะรู้เรื่องหลี่ในอีกสิบชั่วคนจากนี้ได้หรือไม่” อาจารย์ตอบว่า “ราชวงศ์ซังใช้หลี่แห่งราชวงศ์เซี่ย อาจรู้ได้ว่า มีอะไรที่ยกเลิกไป หรือมีอะไรที่เพิ่มเติมขึ้น ราชวงศ์โจวทำตามหลี่แห่งราชวงศ์ซัง อาจรู้ได้ว่ามีอะไรยกเลิกไป หรือมีอะไรเพิ่มเติมขึ้น อาจมีผู้อื่นที่ทำตามหลี่แห่งราชวงศ์โจว ถึงแม้ยุคสมัยจะห่างกันเป็นร้อยชั่วคน ก็รู้ได้” 

 เล่มที่ 5 บทที่ 18 จื่อจังถามว่า ”เจ้าเมืองจื่อเหวินได้ดำรงตำแหน่งถึงสามครั้งก็มิได้แสดงอาการยินดี เมื่อออกจากตำแหน่งสามครั้งก็ไม่แสดงอาการไม่พอใจ คอยชี้แนะให้เจ้าเมืองคนใหม่ได้รู้แนวการปกครองของเก่า อาจารย์เห็นอย่างไร” อาจารย์ตอบว่า “สัตย์ซื่อ ภักดี” จื่อจังถามต่อไปว่า “เขามีมนุษยธรรมหรือไม่”  อาจารย์ตอบว่า “เราไม่รู้ว่าเขามีมนุษยธรรมหรือไม่” “เมื่ออำมาย์ชุยจื่อสังหารเจ้าแห่งแคว้นฉี เฉินเหวินจื่อมีรถม้าศึก 10 คัน แต่เขาก็ละจากเมืองไป เมื่อมาถึงอีกแคว้นหนึ่งกล่าวว่า’ก็ยังเหมือนชุยจื่อผู้เป็นนายของเรา’จึงจากแคว้นนั้นไปอีก เมื่อมาถึงอีกแคว้นหนึ่งก็กล่าวว่า ‘ก็ยังเหมือนชุยจื่อผู้เป็นนายของเรา’ จึงจากแคว้นนั้นไปอีก อาจารย์เห็นอย่างไร” อาจารย์ตอบว่า “เขาบริสุทธิ์” จื่อจังถามต่อไปว่า “เขามีมนุษยธรรมหรือไม่”  อาจารย์ตอบว่า “ไม่รู้ เขาได้มนุษยธรรมได้อย่างไรหรือ”

 เล่มที่ 12 บทที่ 6 จื่อจังถามว่า”อะไรคือการเห็นแจ้ง” อาจารย์กล่าวว่า “ผู้ซึ่งคำกล่าวร้ายป้ายสีไม่อาจครอบงำจิตใจได้ คำตำหนิไม่อาจเสียดแทงบาดใจได้ ผู้นั้นอาจเรียกได้ว่ามีปัญญา ใช่แล้ว ผู้ซึ่งคำกล่าวร้ายไม่อาจครอบงำ คำตำหนิไม่อาจบาดใจได้ คือผู้เห็นการณ์ไกล”

 เล่มที่ 12 บทที่ 10 จื่อจังถามว่า”ทำอย่างไรจึงจะเชิดชูคุณธรรม ทำอย่างไรจึงจะแยกแยะความหลงให้ชัดเจนขึ้นได้” อาจารย์กล่าวว่า “ให้สัตย์ซื่อถือสัจจะเป็นหลัก แล้วปฏิบัติตามหลักแห่งความถูกต้อง นี่คือการเชิดชูคุณธรรม”

 เล่มที่ 17 บทที่ 6 จื่อจังถามขงจื่อเกี่ยวกับมนุษยธรรม ขงจื่อตอบว่า”สามารถปฏิบัติห้าสิ่งอย่างครบถ้วนทั่ว คือมนุษยธรรม” จื่อจังขอให้อธิบาย อาจารย์ตอบว่า “ให้เกียรติ ใจกว้าง จริงใจ มุ่งมั่น เมตตา เมื่อให้เกียรติ ผู้คนจะไม่ดูแคลน เมื่อใจกว้าง จะได้มวลชน เมื่อจริงใจ ผู้คนจะเชื่อถือ เมื่อมุ่งมั่น จะมีผลงาน เมื่อเมตตา จะใช้คนได้”
# ค้างคาวแวมไพร์แปลงทองอารีย์
ค้างคาวแวมไพร์แปลงทองอารีย์  (Eudiscoderma thongareeae) เป็นค้างคาวชนิดหนึ่งในวงศ์ค้างคาวแวมไพร์แปลง (Family Megadermatidae) กระจายพันธุ์ในป่าดิบของผืนป่าฮาลาบาลา จังหวัดนราธิวาส
# วอลเลย์บอลชายทีมชาติลิเบีย
วอลเลย์บอลชายทีมชาติลิเบีย  เป็นตัวแทนของประเทศลิเบีย ในการแข่งขันวอลเลย์บอลระดับนานาชาติ

 ประวัติการแข่งขัน 
 กีฬาโอลิมปิก 
 1980 – อันดับที่ 10

 วอลเลย์บอลชิงแชมป์โลก 
 1982 – อับดันที่ 24

 วอลเลย์บอลชิงแชมป์แอฟริกา 
 1967 – อับดันที่ 4
 1979 –  16px เหรียญเงิน
 2009 – อับดันที่ 6
# กิเยร์โม ฟาลัสกา
กิเยร์โม ฟาลัสกา เฟร์นันเดซ  เกิดวันที่ 24 ตุลาคม พ.ศ. 2520 ที่เมืองเมนโดซา ประเทศอาร์เจนตินา เป็นนักกีฬาวอลเลย์บอลชายชาวสเปน ฟาลัสกาได้รับรางวัลผู้ทำคะแนนสูงสุดและเสิร์ฟยอดเยี่ยมในการแข่งขันวอลเลย์บอลชายชิงแชมป์ยูโรเปียนลีก 2005 เขาสามารถคว้าอันดับ 3 ของการแข่งขันครั้งนี้ และเขาเป็นสมาชิกคนหนึ่งของสโมสรวอลเลย์บอล กูมิแอลไอจีอินชัวรันซ์เกรเตอร์ส ในประเทศเกาหลีใต้ ในการแข่งขันวอลเลย์บอลวี-ลีก ฤดูกาล 2007/08

 เกียรติประวัติ 
 บุคคล 
 วอลเลย์บอลชายชิงแชมป์ยูโรเปียนลีก 2005 "ทำคะแนนสูงสุด"
 วอลเลย์บอลชายชิงแชมป์ยูโรเปียนลีก 2005 "เสิร์ฟยอดเยี่ยม"

 แหล่งข้อมูลอื่น 
 FIVB Profile
# วอลเลย์บอลชายชิงแชมป์แอฟริกา 1967
วอลเลย์บอลชายชิงแชมป์แอฟริกา 1967  จัดขึ้นในเมืองตูนิส, ประเทศตูนิเซีย มี 4 ทีมที่เข้าร่วมการแข่งขันในครั้งนี้

 ประเทศที่เข้าร่วม 

 
 
 
 

 ผลการแข่งขัน 

 อันดับการแข่งขัน 

อันดับ ทีม          4  
 ผ่านการคัดเลือก โอลิมปิกฤดูร้อน 1968
(ตูนิเซียขอถอนตัวออกจากการแข่งขันและบัลแกเรียจึงขอเข้าแข่งขันแทน)
# วิกิเมเนีย 2011
thumb|350px|ภาพถ่ายกลุ่ม
thumb|แสตมป์ชุดวันแรกจำหน่าย ของ"วิกิเมเนีย 2011 - ไฮฟา ประเทศอิสราเอล", ที่ออกโดยไปรษณีย์อิสราเอล เมื่อวันที่ 2 สิงหาคม ค.ศ. 2011

วิกิเมเนีย 2011  เป็นการประชุมวิกิเมเนียครั้งที่เจ็ด ซึ่งจัดขึ้น ณ ไฮฟา ประเทศอิสราเอล เมื่อวันที่ 4–7 สิงหาคม ค.ศ. 2011 Wikimania 2011 main page. Wikimania2011.wikimedia.org. Retrieved on April 20, 2012.

 ประวัติ 
สถานที่จัดการประชุมคือหอประชุมไฮฟา และอยู่ติดกันกับศูนย์วัฒนธรรมเบย์เฮชต์บนภูเขาคาร์เมล ผู้บรรยายประเด็นสำคัญประกอบด้วยโยไช เบงเกลอร์ ซึ่งเป็นครูที่เบิร์กแมนเซนเตอร์ฟอร์อินเทอร์เน็ตแอนด์โซไซตี มหาวิทยาลัยฮาร์วาร์ด และโจเซฟ เอ็ม รีเกิล จูเนียร์ แห่งสถาบันเทคโนโลยีแมสซาชูเซตส์ ซึ่งเป็นผู้เขียนหนังสือกูดเฟธคอลลาโบเรชัน: เดอะคัลเจอร์ออฟวิกิพีเดีย เมียร์ ชีทริท ซึ่งเป็นหัวหน้าคณะกรรมการฝ่ายวิทยาศาสตร์และเทคโนโลยีที่เนสเสท ยังพูดในที่ประชุม เช่นเดียวกับโยนา ยาฮาฟ ผู้เป็นนายกเทศมนตรีของเมืองไฮฟา โดยมีหนึ่งในผู้สนับสนุนการประชุมนี้คือมหาวิทยาลัยไฮฟา การประชุมมีความโดดเด่นด้วย 125 วาระการประชุมในห้าลู่ทางพร้อมกัน และมีชาววิกิมีเดียเข้าร่วมการประชุมถึง 720 คน จากประเทศต่าง ๆ 56 ประเทศ รวมทั้งบางส่วนที่ไม่มีความสัมพันธ์ทางการทูตกับอิสราเอลWikimania hits Israel as conference opens . The Jewish Chronicle (2011-08-05). Retrieved on April 20, 2012.

ในการสัมภาษณ์กับหนังสือพิมพ์ฮาเร็ตซ์ จิมมี เวลส์ ซึ่งเป็นผู้ร่วมก่อตั้งวิกิพีเดียได้ตั้งข้อสังเกตว่ามีการเรียกร้องให้คว่ำบาตรการประชุมในประเทศอิสราเอล เช่นเดียวกับที่มีการต่อต้านการประชุมในประเทศอียิปต์เมื่อปี ค.ศ. 2008 เขากล่าวว่าแม้จะมีความขัดแย้งในหมู่ผู้แก้ไขบทความบนความขัดแย้งระหว่างอิสราเอลและปาเลสไตน์ และความพยายามโดยกลุ่มที่เห็นด้วยกับอิสราเอลในการรับสมัครผู้แก้ไขบทความวิกิพีเดียเพิ่มเติม เขาเชื่อว่าบทความวิกิพีเดียส่วนใหญ่ยังคงเป็นกลางในตัวบท และกล่าวว่า "มุมมองที่เป็นกลางไม่สามารถต่อรองได้"Aliyana Traison, Wikipedia founder: Israel-Palestine is heavily debated, but we're vigilant on neutrality, Haaretz, August 5, 2011.

ซู การ์ดเนอร์ ซึ่งเป็นผู้อำนวยการบริหารมูลนิธิวิกิมีเดีย ได้พูดในที่ประชุมเกี่ยวกับชาวตะวันตก ว่าผู้ชายได้มีส่วนครอบงำความคิดซึ่งเป็นลักษณะของวิกิพีเดียในปัจจุบันWhen Knowledge Isn't Written, Does It Still Count?, New York Times ในช่วงท้ายของพิธีปิด ณ วันที่ 7 สิงหาคม จิมมี เวลส์ ได้นำเสนอแสตมป์ชุดวันแรกจำหน่ายที่ออกโดยบริการไปรษณีย์อิสราเอลเนื่องในโอกาสครบรอบ 10 ปีของวิกิพีเดีย ในโครงการใหม่ที่ได้รับการอภิปรายเป็นความร่วมมือกับสถาบันทางวัฒนธรรม เช่น แกลเลอรี, ห้องสมุด, พิพิธภัณฑ์ และหอจดหมายเหตุYaron, Oded. (2008-04-02) Wikipedia leaders outline their vision as conference opens in Haifa. Haaretz.com. Retrieved on April 20, 2012. ภายหลังจากการประชุม ผู้เข้าร่วมการประชุมได้รับข้อเสนอทัวร์ฟรีจากเมืองไฮฟา, เยรูซาเลม, นาซาเรธ หรือเอเคอร์ ทั้งนี้ เช ยาเกอร์ ผู้ซึ่งก้าวลงจากตำแหน่งประธานของวิกิมีเดียอิสราเอล ได้กล่าวว่า สำหรับอิสราเอลแล้ว ได้จัดการประชุมในไฮฟาเหมือนการเป็นเจ้าภาพการแข่งขันกีฬาโอลิมปิกHaifa hosts Wikimania Conference. Ynetnews.com (1995-06-20). Retrieved on April 20, 2012.
# คาลิสโต
เอมานูเอล อาเลคันโดร โรดรีเกซ (Emanuel Alejandro Rodriguez; 14 พฤศจิกายน ค.ศ. 1986) เป็นนักมวยปล้ำอาชีพชาวอเมริกันเชื้อสายเม็กซิกัน แม้ว่าจะเกิดในสหรัฐอเมริกา, เขาใช้เวลาห้าปีแรกในการใช้ชีวิตที่เม็กซิโกซิตี เป็นที่รู้จักดีกับWWEในนาม คาลิสโต (Kalisto) ในปี 2006 เขาเริ่มปล้ำในสมาคมอิสระแถบมิดเวสต์ของสหรัฐภายใต้หน้ากากและชื่อบนสังเวียน ซามูเรย์ เดล โซล  หลังจากที่กลายเป็นหนึ่งในสายบินชั้นแนวหน้า เขาเริ่มทำงานกับสมาคมใหญ่ในปี 2011 และได้เซ็นสัญญากับ Dragon Gate USA ในปี 2012 ปีเดียวกันเขาได้เปิดตัวสมาคมเม็กซิโก Asistencia Asesoría Y Administración (AAA) ซึ่งในเดือนพฤศจิกายนเขาได้ชื่อใหม่ อ็อกตากอน จูเนียร์ (Octagón Jr.) บุตรบุญธรรมของเขาที่รู้จักกันดี Luchador Octagón นอกจากนี้เขายังได้ร่วม Combat Zone Wrestling (CZW), Evolve, Full Impact Pro (FIP), Independent Wrestling Association Mid-South (IWA-MS), National Wrestling Alliance (NWA), Pro Wrestling Guerrilla (PWG) และสมาคมอื่นๆ ก่อนจะเซ็นสัญญากับ WWE ในปี 2013 เปิดตัวในNXTคว้าแชมป์แท็กทีม NXT 1สมัยร่วมกับซินการาในนามเดอะลูชาดรากอนส์ ในค่ายหลักเขาได้รับรางวัลสแลมมีอะวอร์ด OMG Moment of the Year ปี 2015, แชมป์ยูเอส 2สมัย และแชมป์ครุยเซอร์เวท WWE 1สมัย

แชมป์และรางวัล
 Gladiadores Aztecas de Lucha Libre Internacional
 GALLI Championship (1 time)
Major League Wrestling
MLW Caribbean Heavyweight Championship (1 time)
 Pro Wrestling Illustrated
 Ranked No. 25 of the top 500 singles wrestlers in the PWI 500 in 2016
 Robles Promotions
 Robles Heavyweight Championship (1 time, inaugural)
 Saudi Pro Wrestling
 SPW Tag Team Championship (1 time) – with MK
 The Wrestling Revolver
 PWR Tag Team Championship (1 time) – with Lince Dorado
 WWE
 WWE United States Championship (2 times)
 WWE Cruiserweight Championship (1 time)
 NXT Tag Team Championship (1 time) – with Sin Cara
 Slammy Award for OMG Shocking Moment of the Year (2015)  
 Other accomplishments
 Jeff Peterson Memorial Cup (2012)
 King of Flight Tournament (2013)
# วิกิพีเดียภาษาจีนกั้น
วิกิพีเดียภาษาจีนกั้น เป็นสารานุกรมวิกิพีเดียที่จัดทำขึ้นในภาษาจีนกั้น เริ่มสร้างเมื่อ 26 พฤษภาคม พ.ศ. 2551 ปัจจุบันวิกิพีเดียภาษาจีนกั้นมีบทความมากกว่า 6,253 บทความ   (1 เมษายน พ.ศ. 2558)

 แหล่งข้อมูลอื่น 
 วิกิพีเดียภาษาจีนกั้น
  รายการวิกิพีเดียแบบสมบูรณ์

จีนกั้น
# วิกิพีเดียภาษามีนังกาเบา
วิกิพีเดียภาษามีนังกาเบา เป็นสารานุกรมวิกิพีเดียที่จัดทำในฉบับภาษามีนังกาเบา ปัจจุบันมีบทความมากกว่า 221,587 บทความ (1 เมษายน 2558)

 แหล่งข้อมูลอื่น 
 วิกิพีเดียภาษามีนังกาเบา

มีนังกาเบา
# เมษายน พ.ศ. 2558
เมษายน พ.ศ. 2558 เป็นเดือนที่ 4 ของปี พ.ศ. 2558 วันแรกของเดือนเป็นวันพุธ และวันสุดท้ายของเดือนเป็นวันพฤหัสบดี
 สถานีย่อย:เหตุการณ์ปัจจุบัน
# สเปกเตอร์
สเปกเตอร์  เป็นองค์กรลับในนวนิยายชุด เจมส์ บอนด์ เขียนโดยเอียน เฟลมมิง ชื่อองค์กรมาจากคำว่า Special Executive for Counter-intelligence, Terrorism, Revenge and ExtortionHere’s Why the Next James Bond Film Is Called Spectre (แปล: ผู้บริการพิเศษต่อต้านสายลับ, ก่อการร้าย, ล้างแค้นและข่มขู่)

สเปกเตอร์ก่อตั้งในช่วงกลางทศวรรษที่ 1950 โดย เอิร์นส์ สตาฟโร โบลเฟลด์ ศัตรูคู่อาฆาตของเจมส์ บอนด์Ernst Stavro Blofeld - Villains Wiki - Wikia โดยเริ่มต้นจากการเป็นกลุ่มนักธุรกิจที่มีสายสัมพันธ์กับองค์กรอาชญากรรมทั่วโลก เช่น เกสตาโปของนาซีเยอรมนี, องค์กรสเมิร์ช (SMERSH) ของโซเวียต, ตำรวจลับของยอซีป บรอซ ตีโต, มาเฟียอิตาลี เป็นต้นThunderball, Ian Fleming, Page 63, 1961, London: Johnathon Cape ก่อนจะขยายตัวเป็นองค์กรระดับโลก

 การปรากฏตัว 
ในฉบับนิยาย สเปกเตอร์ปรากฏตัวครั้งแรกในนิยาย Thunderball ต่อมามีการกล่าวถึงใน The Spy Who Loved Me และในบทที่สองของ On Her Majesty's Secret Service ซึ่งเรียกรวมกันว่า "ไตรภาคของโบลเฟลด์" ก่อนจะปรากฏตัวครั้งสุดท้ายใน You Only Live Twice

ในฉบับภาพยนตร์ สเปกเตอร์ปรากฏตัวครั้งแรกใน พยัคฆ์ร้าย 007 โดยเป็นองค์กรที่ ดร. โน ทำงานให้ ต่อมาในภาค เพชฌฆาต 007 สเปกเตอร์กลับมาปรากฏตัวอีกครั้งเพื่อล้างแค้นให้ ดร. โน ภาคนี้ยังเป็นครั้งแรกที่มีการพูดถึงชื่อโบลเฟลด์ด้วยErnst Stavro Blofeld - James Bond 007 Wiki หลังภาคนี้ สเปกเตอร์ยังปรากฏตัวต่ออีกสามภาค ก่อนจะปรากฏตัวในภาคสุดท้าย 007 เพชรพยัคฆราช

thumb|right|แหวนสเปกเตอร์ที่ปรากฏในทีเซอร์ Spectre

ในปี ค.ศ. 2015 สเปกเตอร์กลับมาปรากฏตัวอีกครั้งใน องค์กรลับดับพยัคฆ์ร้าย (Spectre)Spectre (2015) - IMDb

 บุคลากร 

คณะทำงานของสเปกเตอร์มีทั้งสิ้น 21 คนSPECTRE - James Bond 007 Wiki แต่ละคนจะมีรหัสเป็นหมายเลข โดยห้าหมายเลขแรกยึดตามในภาพยนตร์ ประกอบด้วย:ย้อนเวลาไปกับ “SPECTRE” องค์กรที่จะกลับมามีบทบาทอีกครั้งในหนัง Bond เรื่องที่ 24
 หมายเลข 1: เอิร์นส์ สตาฟโร โบลเฟลด์ (Ernst Stavro Blofeld)
 หมายเลข 2: เอมิลิโอ ลาร์โก (Emilio Largo)
 หมายเลข 3: โรซา เคล็บบ์ (Rosa Klebb)
 หมายเลข 4: เคานต์ลิปเป (Count Lippé)
 หมายเลข 5: ทอฟ ครอนสทีน (Tov Kronsteen)
# ความจริงที่เจ็บปวด
"ความจริงที่เจ็บปวด" เป็นซิงเกิลในปี พ.ศ. 2555 ของวงดนตรีอินสติงต์ จากอัลบั้ม Endless ประพันธ์เนื้อร้องและทำนองโดย ปรียวิศว์ นิลจุลกะ และเรียบเรียงโดย อนุกานต์ จันทร์อุไร ออกจำหน่ายครั้งแรกเมื่อวันที่ 23 เมษายน พ.ศ. 2555 ส่วนมิวสิกวีดิโอนี้เผยแพร่ครั้งแรกในวันที่ 8 มิถุนายน พ.ศ. 2555

 การตอบรับ 
เพลง "ความจริงที่เจ็บปวด" ได้ติดอันดับสูงสุด 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 27 พฤษภาคม พ.ศ. 2555 และติดอันดับสูงสุด 64 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 28 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต 
ชาร์ต (พ.ศ. 2555)อันดับสูงสุด ซี้ดเอฟเอ็ม ชาร์ตท็อป 20SEED CHART TOP 20: SUN 27 MAY 2012 12 อีเอฟเอ็ม ชาร์ต 94 ท็อป แอรเพลย์เพลงฮิต TOP94 EFM CHART > SAT 28 JULY 2012 เพลงฮิตติดชาร์ต ประจำสัปดาห์ เสาร์ 28 กรกฎาคม 2555 64 95.5 เอฟเอ็ม เวอร์จิ้นฮิตซ์ ชาร์ตท็อป 4095.5 FM Virgin Hitz CHART TOP 40 Date 1/07/12 24
# ดานีลู ลูอิส ดา ซิลวา
ดานีลู ลูอิส ดา ซิลวา (เกิด 15 กรกฎาคม ค.ศ. 1991) หรือที่เรียกสั้นๆว่า ดานีลู เป็นนักฟุตบอลชาวบราซิล ปัจจุบันเล่นในตำแหน่งแบ็กขวาให้กับฟลาเมงโกในบราซิล ซีรี่เอ และทีมชาติบราซิล
# ไลต์
"Light" เป็นซิงเกิลในปี พ.ศ. 2557 ของวงดนตรีอินสติงต์ และมีWEAVER วงดนตรีในประเทศญี่ปุ่น ร่วมร้อง ประพันธ์เนื้อร้องโดย โป โปษยะนุกูล, ปรียวิศว์ นิลจุลกะ, TORU KAWABE ทำนองโดย ปรียวิศว์ นิลจุลกะ ,อนุกานต์ จันทร์อุไร และเรียบเรียงโดย อินสติงต์ ออกจำหน่ายครั้งแรกเมื่อวันที่ 12 กุมภาพันธ์ พ.ศ. 2557 มิวสิกวีดิโอนี้กำกับโดย Sadust Staygold

เพลง "Light" เป็น 1 ในโปรเจกต์พิเศษการทำงานเพลงร่วมกันระหว่างศิล­ปินจาก 2 ฟากฝั่งร็อก คือ WEAVER จากอะมิวส์ ประเทศญี่ปุ่น และอินสติงต์ จากจีนี่เรคอร์ดส ในเครือจีเอ็มเอ็ม แกรมมี่ จากไทย 2 วงร็อกที่สอดประสานการทำงานโดยใช้เปียโน เป็นตัวเชื่อม มีการแต่งเนื้อร้องร่วมกันทั้งภาษาไทย, ญี่ปุ่น และอังกฤษ 4 เดือนเต็มกับการทำงานเพลงข้ามประเทศINSTINCT ร็อกไทย ปะทะ WEAVER ร็อกญี่ปุ่น

ในเนื้อหาของเพลง "Light" หมายถึงแสงสว่าง โดยเปรียบเทียบแสง เสมือนดาวดวงเล็กๆ หากในเวลาที่ฟ้ามืดลงมากเท่าใด แสงนี้ก็จะค่อยๆสว่างมากขึ้นเท่านั้น เสมือนเวลาที่คนเราหมดกำลังใจ แสงเล็กๆนี้จะคอยนำทางอยู่เคียงข้างให้กำล­ังใจคนที่เรารักตลอดไป

ชาร์ต
ชาร์ต (พ.ศ. 2557)อันดับสูงสุด ซี้ดเอฟเอ็ม ชาร์ตท็อป 20 16 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100100 อันดับ เพลงไทยที่เพราะและฮิตที่สุด จาก GMM Grammy Gmember Chart… 39
อ้างอิง
# ไว้อาลัย
"ไว้อาลัย" เป็นซิงเกิลในปี พ.ศ. 2558 ของนักร้อง บอย พีซเมกเกอร์ ประพันธ์เนื้อร้อง-ทำนองโดย ธนพล กิ้วลาดแยง และเรียบเรียงโดย ศุภวิญญ์ มุ่งมาตร ออกจำหน่ายในวันที่ 5 กุมภาพันธ์ พ.ศ. 2558‪#‎ไว้อาลัย‬ ผลงานใหม่จาก บอย พีซเมคเกอร์ ฟังพร้อมกัน 5 ก.พ. นี้ ชื่อเพลงนี่เตรียมทิชชู่รอเลยนะ ส่วนมิวสิกวีดิโอเผยแพร่ในวันที่ 9 มีนาคม พ.ศ. 2558

การตอบรับ
เพลง "ไว้อาลัย" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2558)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100100 อันดับ เพลงไทยที่เพราะและฮิตที่สุด จาก GMM Grammy Gmember Chart Top 100 ประจำวันที่ 23 กุมภาพันธ์ 2558 11 ซี้ดเอฟเอ็ม ชาร์ตท็อป 20SEED CHART TOP 20 ประจำวันที่ 5 เมษายน 2558 2 FM 98.5 Click Chart Top 20CLICK CHART TOP 20 อันดับที่ 12 ไว้อาลัย - Boy PeaceMaker 12 อีเอฟเอ็ม ชาร์ต 94 ท็อป แอรเพลย์ 9ไอทูนส์สโตร์ไทยแลนด์ ท็อปชาร์ต66 เอฟเอ็ม วัน 103.5 ชาร์ต วันทูเท็น 4
# โคอิชิ มะชิโมะ
โคอิชิ มะชิโมะ  เป็นนักพากย์ชายชาวญี่ปุ่น เกิดเมื่อวันที่ 12 มกราคม พ.ศ. 2496 ที่จังหวัดจิบะ ประเทศญี่ปุ่น 
 ผลงาน 
 งานแอนิเมชัน 
 กัปตันซึบาสะ รับบทเป็น วากาบายาชิ เก็นโซ
 เซนต์เซย่า รับบทเป็น ซิกนัส เฮียวกะ
 ชู้ต! รับบทเป็น เซริซาวะ นาโอชิเงะ
 กันดั้ม 0083 รับบทเป็น พีค็อก
 จีกันดั้ม รับบทเป็น หว่อง
 ไซเลนท์โมเบียส รับบทเป็น โรเบิร์ต ดี ไวซ์ (รอย)
# มิซาโอะ โอกาวะ
มิซาโอะ โอกาวะ  เป็นชาวญี่ปุ่นที่เป็นบุคคลที่อายุมากที่สุดในโลกหลักจากการเสียชีวิตของจิโรเอมง คิมูระ เมื่อวันที่ 12 มิถุนายน พ.ศ. 2556 จนกระทั่งเธอเสียชีวิตในวันที่ 1 เมษายน พ.ศ. 2558 เธอยังเป็นชาวญี่ปุ่นคนสุดท้ายที่เกิดในคริสต์ศตวรรษที่ 19100歳以上生きる「一世紀人」が激増中！ - 日経Bizアカデミー; retrieved August 27, 2014.  

โอกาวะเสียชีวิตในวันที่ 1 เมษายน พ.ศ. 2558 ซึ่งเป็นเวลาไม่ถึงเดือนหลังจากวันเกิดครอบรอบ 117 ปีของเธอhttp://www.bbc.co.uk/newsbeat/32142324
# เลตอิตโก (เพลงดิสนีย์)
"เลตอิตโก"  เป็นเพลงจากดิสนีย์ในปี ค.ศ. 2013 ประกอบภาพยนตร์ ผจญภัยแดนคำสาปราชินีหิมะ หรือ โฟรเซน คำร้องและทำนองประพันธ์โดย ทีมนักแต่งเพลงสองสามีภรรยา Kristen Anderson-Lopez และ Robert Lopez เพลงนี้ได้เคยนำไปใช้ขับร้องในภาพยนตร์ โดย ไอดินา แมนเซล (Idina Menzel) นักแสดงหญิงและนักร้องชาวอเมริกัน ซึ่งได้พากย์เสียงเป็นเจ้าหญิงเอลซ่า โดยนักแต่งเพลงสองสามีภรรยานั้นได้ประพันธ์เพลงในเวอร์ชันป็อป (ด้วยคำร้องที่สั้นลงและมีเสียงคอรัส) ซึ่งขับร้องโดยนักแสดงและนักร้องอเมริกัน Demi Lovato ในตอนเริ่มของเครดิตปิดภาพยนตร์เรื่องนี้ ส่วนมิวสิกวิดีโอทำได้แยกออกไปต่างหากสำหรับเวอร์ชันป็อป

เพลง "เลตอิตโก" ได้เข้าสู่ 10 อันดับแรกในชาร์ตบิลบอร์ดฮอต 100 และชนะรางวัลออสการ์ สาขาเพลงประกอบภาพยนตร์ยอดเยี่ยม ในปี ค.ศ. 2014 และรางวัลแกรมมี สาขาเนื้อเพลงประกอบวิชวลมีเดียยอดเยี่ยม ในปี ค.ศ. 2015 เพลงนี้ได้รับการยอมรับในต่างประเทศ และกลายเป็นหนึ่งในเพลงของดิสนีย์ที่มีการบันทึกในภาษาต่าง ๆ ทั่วโลก รวมถึงเพลงในเวอร์ชันภาษาไทยอีกด้วย โดยใช้ชื่อเพลง "ปล่อยมันไป" ซึ่งขับร้องโดยวิชญาณี เปียกลิ่น
# กลุ่มอาการอัลพอร์ต
กลุ่มอาการอัลพอร์ตเป็นโรคทางพันธุกรรมโรคหนึ่งที่ทำให้ผู้ป่วยมีไตอักเสบ ไตวาย และสูญเสียการได้ยินได้
อ้างอิง

แหล่งข้อมูลอื่น

Category:โรคไต
Category:กลุ่มอาการ
Category:โรคของคอลลาเจน
# ทางหลวงเอเชียสาย 6
ทางหลวงเอเชียสาย 6 (AH6) เป็นถนนในโครงข่ายทางหลวงสายเอเชีย เริ่มต้นจากทางหลวงเอเชียสาย 1 ที่เมืองปูซาน ประเทศเกาหลีใต้ ไปจนถึงพรมแดนระหว่างประเทศรัสเซียกับประเทศเบลารุส มีระยะทางตลอดทั้งสาย 10,533 กิโลเมตร โดยผ่านประเทศรัสเซียเป็นระยะทางยาวที่สุด ใช้เส้นทางร่วมกับทางหลวงทรานส์ไซบีเรีย ผ่านไปยังทางหลวงฝั่งทิศตะวันตกของเทือกเขายูรัลของรัสเซีย

 เอเชียตะวันออก 
 เกาหลีใต้ 
 30px ถนนเมืองปูซาน 61: กลางเมืองปูซาน – Nopo-dong, ปูซาน
 30px ทางหลวงเกาหลีใต้ 7: ปูซาน–Nopo-dong – อุลซัน – โพฮัง – ดงแฮ
 30px ทางพิเศษ Donghae: ดงแฮ – Gangneung – ซกโช
 30px ทางหลวงเกาหลีใต้ 7: ซกโช – Goseong

 เกาหลีเหนือ 
 30px ทางหลวงพิเศษว็อนซัน–ภูเขา Kumgang: Kosong–ว็อนซัน
 เส้นทางที่แยกออกไป: 30px ทางหลวงพิเศษเปียงยาง–ว็อนซัน: ว็อนซัน–เปียงยาง
 (ระบุเป็น 30px ทางหลวงเกาหลีใต้ 7): ว็อนซัน–ฮัมฮึง–Sinpo–Tanchon–คิมแชก–ช็องจิน–ราซ็อน

 รัสเซีย (ครั้งที่ 1) 
A189 ถนนรัสเซีย A189: Khasan–Razdolnoye, Primorsky Krai
A370 ถนนรัสเซีย A370 (30px ทางหลวงรัสเซีย M60 ก่อนปี ค.ศ. 2010): Razdolnoye, Primorsky Krai–Ussuriysk
A184 ถนนรัสเซีย A184: Ussuriysk–Pogranichny, Primorsky Krai

 จีน 
 30px ทางพิเศษจีน G10 Suifenhe–Manzhouli: Suifenhe–Harbin–ฉีฉีฮาร์–Gannan
 30px ทางหลวงจีน 301: Gannan–Manzhouli

 เอเชียเหนือ 
 รัสเซีย (ครั้งที่ 2) 
A350 ถนนรัสเซีย A350 (A166 A166 Road before 2010): Zabaykalsk–Chita
P258 ถนนรัสเซีย P258 (30px ทางหลวงรัสเซีย M55 ก่อนปี ค.ศ. 2010): Chita–Ulan-Ude–อีร์คุตสค์
P255 ถนนรัสเซีย P255 (30px ทางหลวงรัสเซีย M53 ก่อนปี ค.ศ. 2010): อีร์คุตสค์–ครัสโนยาสค์–โนโวซีบีสค์
P254 ถนนรัสเซีย P254 (30px ทางหลวงรัสเซีย M51 ก่อนปี ค.ศ. 2010): โนโวซีบีสค์–ออมสค์–Isilkul

 คาซัคสถาน 
30px ทางหลวงรัสเซีย M51: Karakoga–Petropavl–Chistoe

 รัสเซีย (ครั้งที่ 3) 
P254 ถนนรัสเซีย P254 (30px ทางหลวงรัสเซีย M51 ก่อนปี ค.ศ. 2010): Petukhovo–Kurgan–Chelyabinsk
30px ทางหลวงรัสเซีย M5: Chelyabinsk–อูฟา–ซามารา–มอสโก
30px ทางหลวงรัสเซีย M1: มอสโก–Krasnoye (: 30px ทางหลวงรัสเซีย M1)

6
หมวดหมู่:การขนส่งในประเทศเกาหลีใต้